Ikt. szám: -………/2026.

ELŐTERJESZTÉS
MÉLYKÚT VÁROS ÖNKORMÁNYZAT KÉPVISELŐ-TESTÜLETÉNEK
2026. július 7. napján tartandó ülésére.

Tárgy: Mélykúti Művelődési-, Sport- és Szabadidőközpont Alapító Okiratának módosítása.

Az előterjesztést készítette: Dudás Eszter
Az előterjesztés készítésében közreműködött: --

Melléklet: ---

Döntési javaslatok száma: 1 db

Véleményezi: Humánpolitikai és Ügyrendi Bizottság

A határozati-javaslat elfogadásához egyszerű többség szükséges.

Törvényességi észrevételem nincs.


	Dr. Vörös-Börcsök Tímea 
	jegyző
                        			    																									








Tisztelt Képviselő-testület!

A Mélykúti Művelődési-, Sport- és Szabadidőközpont Alapító Okirata – a kulturális törvényben felsorolt 7 alaptevékenység közül - jelenleg 5 alaptevékenységet tartalmaz. Intézményünk mind a 7 alaptevékenységet ellátja, melyből feladatokból 5 kötelező, 2 önként vállalt feladat. A Nemzeti Művelődési Intézet és a minisztérium felé statisztika közlési kötelezettségünk van, ahol így csak az 5 jelenleg alapító okiratban foglalt tevékenységet tudjuk megjelentetni az ellátott 7 helyett. Ahhoz, hogy a teljes tevékenységünk statisztikailag megjelenjen, az alapító okirat módosítása szükséges a hiányzó 2 alapszolgáltatással. A 1997. évi CXL. tv. 76. § (3) bekezdése, illetve a 20/2018. (VII. 9.) EMMI rendelet a közművelődési alapszolgáltatások, valamint a közművelődési intézmények és a közösségi színterek követelményeiről  szóló kormányrendelet alapján a következő módosítást kérem a Képviselő-testülettől:

Az intézmény megszervezi a muzeális intézményekről, a nyilvános könyvtári ellátásról és a közművelődésről szóló 1997. évi CXL. tv. 76. § (3) bekezdés alapján a művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása. Közművelődési alapszolgáltatások: közösségi társadalmi részvétel fejlesztése, az egész életre kiterjedő tanulás feltételeinek biztosítása, a hagyományos közösségi kulturális értékek átörökítése feltételeinek biztosítása, az amatőr alkotó- és előadó-művészeti tevékenység feltételeinek biztosítása, művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása, a tehetséggondozás és -fejlesztés feltételeinek biztosítása. 

Fentiekre tekintettel a Mélykúti Művelődési-, Sport- és Szabadidőközpont Alapító okiratának módosítására teszek javaslatot.

Az államháztartásról szóló 2011. évi CXCV. törvény (továbbiakban: Áht.) 8/A. § (2) bekezdése értelmében az alapító, módosító és megszüntető okiratokat a Magyar Államkincstár honlapján közzétett formanyomtatványok szerint kell elkészíteni. A határozati-javaslat okiratai ezen formanyomtatványok kitöltési útmutatója alapján kerültek elkészítésre. Az alapító okirat módosítása és az egységes szerkezetbe foglalt okirat a határozati javaslat 1. és 2. számú mellékletét képezi.

Kérem a T. Képviselő-testületet, hogy a határozati javaslatot elfogadni szíveskedjen!


Mélykút, 2026.07.01.


     Somogyi Szilárd 
     intézményvezető távollétében:
       

           Dudás Eszter
        pénzügyi ügyintéző
     SZMSZ szerinti helyettes
HATÁROZATI- JAVASLAT

……./2026. (VII.07.) Kt. számú					 			                                                     HATÁROZAT
Mélykúti Művelődési-, Sport- és Szabadidőközpont Alapító Okiratának módosítása.

1. Mélykút Város Önkormányzat Képviselő- testülete elfogadja a jelen határozat 1. sz. melléklete szerinti Mélykúti Művelődési-, Sport- és Szabadidőközpont Alapító Okiratát módosító okiratot, valamint a 2. sz. melléklet szerinti módosításokkal egységes szerkezetbe foglalt Alapító Okiratot.
2. A Képviselő- testület felhatalmazza Kovács Tamás polgármestert az Alapító Okiratot módosító okirat, valamint az egységes szerkezetbe foglalt Alapító Okirat aláírására.
3. A Képviselő- testület felkéri Kovács Tamás polgármestert, hogy jelen határozatot és a mellékleteit képező módosító okiratot, valamint a módosításokkal egységes szerkezetbe foglalt Alapító Okiratot küldje meg a Magyar Államkincstár Bács- Kiskun Vármegyei Igazgatósága részére.

Felelős: Kovács Tamás polgármester
Határidő: azonnal (2. és 3. ponthoz)

